title: 2008 m. kovo 11 d. Europos Parlamento ir Tarybos direktyva 2008/27/EB, iš dalies keičianti Direktyvos 2001/18 EB dėl genetiškai modifikuotų organizmų apgalvoto išleidimo į aplinką nuostatas, susijusias su Komisijai suteiktais įgyvendinimo įgaliojimais

text:
20.3.2008

               LT

               Europos Sąjungos oficialusis leidinys

               L 81/45

      EUROPOS PARLAMENTO IR TARYBOS DIREKTYVA 2008/27/EB
   2008 m. kovo 11 d.
   iš dalies keičianti Direktyvos 2001/18 EB dėl genetiškai modifikuotų organizmų apgalvoto išleidimo į aplinką nuostatas, susijusias su Komisijai suteiktais įgyvendinimo įgaliojimais
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Europos Parlamento ir Tarybos direktyvoje 2001/18/EB (3) nustatyta, kad pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (4), turi būti priimtos tam tikros priemonės.

               (2)

               Sprendimas 1999/468/EB buvo iš dalies pakeistas Sprendimu 2006/512/EB, kuriuo nustatoma reguliavimo procedūra su tikrinimu, taikytina priimant bendro pobūdžio įgyvendinimo priemones, kuriomis siekiama iš dalies pakeisti neesmines pagrindinio teisės akto, priimto laikantis Sutarties 251 straipsnyje nurodytos tvarkos, nuostatas, inter alia, išbraukiant kai kurias tokias nuostatas arba papildant tą teisės aktą naujomis neesminėmis nuostatomis.

               (3)

               Pagal Europos Parlamento, Tarybos ir Komisijos pareiškimą dėl Sprendimo 2006/512/EB (5) tam, kad reguliavimo procedūra su tikrinimu būtų taikoma jau galiojantiems Sutarties 251 straipsnyje nustatyta tvarka priimtiems teisės aktams, tie teisės aktai turi būti pataisyti laikantis taikomos tvarkos.

               (4)

               Komisijai reikėtų suteikti įgaliojimus patvirtinti Direktyvos 2001/18/EB įgyvendinimui būtinas priemones. Tos priemonės yra skirtos suderinti tam tikrus priedus, nustatyti pranešimų teikimo kriterijus ir nustatyti minimalias ribas. Kadangi šios priemonės yra bendro pobūdžio ir skirtos iš dalies pakeisti neesmines Direktyvos 2001/18/EB nuostatas, inter alia, ją papildant naujomis neesminėmis nuostatomis, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.

               (5)

               Todėl Direktyva 2001/18/EB atitinkamai turėtų būti iš dalies pakeista.

               (6)

               Kadangi šia direktyva padaryti Direktyvos 2001/18/EB pakeitimai yra techninio pobūdžio, susiję tik su komiteto procedūra, jų nereikia perkelti į valstybių narių teisę. Todėl nebūtina nustatyti su tuo susijusių nuostatų,

         PRIĖMĖ ŠIĄ DIREKTYVĄ:
   1 straipsnis
   Pakeitimai
   Direktyva 2001/18/EB iš dalies keičiama taip:

               1.

               16 straipsnio 2 ir 3 dalys pakeičiamos taip:
               „2.   Turi būti nustatyti kriterijai ir informacijos teikimo reikalavimai, minimi 1 dalyje, ir atitinkami dokumentų santraukai keliami reikalavimai. Šios priemonės, skirtos iš dalies pakeisti neesmines šios direktyvos nuostatas ją papildant, tvirtinamos pasikonsultavus su atitinkamu Mokslo komitetu pagal 30 straipsnio 3 dalyje numatytą reguliavimo procedūrą su tikrinimu. Kriterijai ir informacijos teikimo reikalavimai turi užtikrinti aukštą žmonių sveikatos ir aplinkos saugos lygį bei būti paremti turimais moksliniais tokios saugos įrodymais ir patirtimi, įgyta į aplinką išleidžiant panašius GMO.
               13 straipsnio 2 dalyje išdėstyti reikalavimai pakeičiami pagal pirmą pastraipą patvirtintais reikalavimais ir taikoma 13 straipsnio 3, 4, 5 ir 6 dalyse bei 14 ir 15 straipsniuose nustatyta tvarka.
               3.   Prieš pradedant 30 straipsnio 3 dalyje numatytą reguliavimo procedūrą su tikrinimu, kuria siekiama priimti sprendimą dėl 1 dalyje nurodytų kriterijų ir informacijos teikimo reikalavimų, Komisija visuomenei leidžia susipažinti su pasiūlymu. Visuomenė per 60 dienų gali Komisijai pateikti savo pastabas. Visas pastabas ir analizę Komisija perduoda pagal 30 straipsnį įsteigtam komitetui.“

               2.

               21 straipsnio 2 dalis pakeičiama taip:
               „2.   Jei produktuose negalima išskirti atsitiktinių arba techniškai neišvengiamų GMO, kuriuos buvo leista pateikti į rinką, pėdsakų, gali būti nustatyta minimali riba, žemiau kurios tokie produktai nebeturi būti ženklinami pagal šio straipsnio 1 dalies nuostatas.
               Turi būti nustatyti ribiniai lygiai konkretiems produktams. Tokios priemonės, skirtos iš dalies pakeisti neesmines šios direktyvos nuostatas ją papildant, tvirtinamos pagal 30 straipsnio 3 dalyje numatytą reguliavimo procedūrą su tikrinimu.“

               3.

               21 straipsnio 3 dalis pakeičiama taip:
               „3.   Tiesioginiam perdirbimui skirtų gaminių atveju 1 dalis netaikoma GMO, kuriuos buvo leista pateikti į rinką, pėdsakams iki 0,9 % ar žemesnės ribos, su sąlyga, kad šie pėdsakai yra atsitiktiniai arba techniškai neišvengiami.
               Galima nustatyti pirmoje pastraipoje nurodytus ribinius lygius. Tokios priemonės, skirtos iš dalies pakeisti neesmines šios direktyvos nuostatas ją papildant, tvirtinamos pagal 30 straipsnio 3 dalyje numatytą reguliavimo procedūrą su tikrinimu.“

               4.

               23 straipsnio 2 dalis keičiama taip:
               „2.   Sprendimas dėl priemonės, kurios ėmėsi ta valstybė narė, priimamas per 60 dienų nuo valstybės narės perduotos informacijos gavimo dienos pagal 30 straipsnio 2 dalyje numatytą reguliavimo procedūrą. Apskaičiuojant 60 dienų laikotarpį neįskaitomas laikas, kurio metu Komisija laukia papildomos informacijos, kurios ji gali būti paprašiusi pranešėjo, arba laukia mokslinio komiteto(-ų), į kurį(-iuos) buvo kreiptasi dėl konsultacijos, nuomonės. Laikotarpis, kurį Komisija gali laukti mokslinio(-ų) komiteto(-ų) nuomonės, turi būti ne ilgesnis kaip 60 dienų.
               Taip pat neįskaitomas laikas, kurio metu Taryba imasi veiksmų pagal 30 straipsnio 2 dalyje nurodytą reguliavimo procedūrą.“

               5.

               26 straipsnio 2 dalis keičiama taip:
               „2.   1 dalies įgyvendinimo sąlygos nustatomos vengiant kartojimo ir prieštaravimo esamoms ženklinimo nuostatoms, nustatytoms galiojančiuose Bendrijos teisės aktuose. Tos priemonės, skirtos iš dalies pakeisti neesmines šios direktyvos nuostatas ją papildant, tvirtinamos pagal 30 straipsnio 3 dalyje numatytą reguliavimo procedūrą su tikrinimu. Tai darant reikėtų atsižvelgti, kai tikslinga, į valstybių narių pagal Bendrijos teisės aktus nustatytas ženklinimo nuostatas.“

               6.

               27 straipsnis pakeičiamas taip:
               „27 straipsnis
               Priedų derinimas su technikos pažanga
               II priedo C ir D skyrių, III–VI priedų ir VII priedo C skyriaus suderinimas su technikos pažanga, skirtas iš dalies pakeisti neesmines šios direktyvos nuostatas, tvirtinamas pagal 30 straipsnio 3 dalyje numatytą reguliavimo procedūrą su tikrinimu.“

               7.

               30 straipsnio 3 dalis pakeičiama taip:
               „3.   Jei yra nuoroda į šią dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.“

               8.

               II priedo pirma pastraipa pakeičiama taip:
               „Šiame priede bendrais bruožais apibūdinamas tikslas, kuris turi būti pasiektas, elementai, į kuriuos reikės atsižvelgti, bei bendrieji principai ir metodika, kurių reikės laikytis atliekant 4 ir 13 straipsniuose minimą rizikos aplinkai vertinimą (RAV). Siekiant palengvinti šio priedo nuostatų įgyvendinimą ir aiškinimą, pagal 30 straipsnio 2 dalyje numatytą reguliavimo procedūrą gali būti parengti techniniai nurodymai.“

               9.

               IV priedo įžanginė dalis pakeičiama taip:
               „Šiame priede bendrais bruožais apibūdinama papildoma informacija, kuri turi būti pateikta pranešant apie GMO pateikimą į rinką, bei informacija, susijusi su ženklinimo reikalavimais, keliamais GMO kaip atskiriems produktams arba GMO, esantiems kituose produktuose, numatytiems pateikti į rinką ir 2 straipsnio 4 dalies antroje pastraipoje nurodytiems GMO. Siekiant palengvinti šio priedo nuostatų įgyvendinimą ir aiškinimą, pagal 30 straipsnio 2 dalyje numatytą reguliavimo procedūrą gali būti sukurti techniniai nurodymai, inter alia, susiję su produkto naudojimo aprašymu. Organizmai, kuriems netaikomi 26 straipsnio reikalavimai, ženklinami pateikiant atitinkamas naudojimo ir apribojimo rekomendacijas:“.

               10.

               VII priedo pirma ir antra pastraipos pakeičiamos taip:
               „Šiame priede bendrais bruožais apibūdinamas tikslas, kurio reikės siekti, ir bendrieji principai, kurių reikės laikytis sudarant 13 straipsnio 2 dalyje, 19 straipsnio 3 dalyje ir 20 straipsnyje minimą monitoringo planą. Siekiant palengvinti šio priedo įgyvendinimą ir aiškinimą, pagal 30 straipsnio 2 dalyje numatytą reguliavimo procedūrą gali būti sukurti techniniai nurodymai.“

         2 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.

      Priimta Strasbūre, 2008 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         J. LENARČIČ

      (1)  OL C 161, 2007 7 13, p. 45.

      (2)  2007 m. lapkričio 14 d. Europos Parlamento nuomonė (dar nepaskelbta Oficialiajame leidinyje) ir 2008 m. kovo 3 d. Tarybos sprendimas.

      (3)  OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 (OL L 268, 2003 10 18, p. 24).

      (4)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (5)  OL C 255, 2006 10 21, p. 1.


title: Council Directive of 30 March 1971 amending the Directives of 14 June 1966 on the marketing of beet seed, fodder plant seed, cereal seed and seed potatoes, the Directive of 30 June 1969 on the marketing of seed of oil and fibre plants and the Directive of 29 September 1970 on the marketing of vegetable seed

text:
Svarbus teisinis pranešimas

|

31971L0162

Oficialusis leidinys L 087 , 17/04/1971 p. 0024 - 0028 specialusis leidimas danų kalba: serija I skyrius 1971(I) p. 0209  specialusis leidimas anglų kalba: serija I skyrius 1971(I) p. 0232  specialusis leidimas graikų k.: skyrius 03 tomas 6 p. 0176  specialusis leidimas ispanų kalba: skyrius 03 tomas 4 p. 0171  specialusis leidimas portugalų kalba skyrius 03 tomas 4 p. 0171  specialusis leidimas suomių kalba: skyrius 3 tomas 3 p. 0182  specialusis leidimas švedų kalba: skyrius 3 tomas 3 p. 0182

		Tarybos direktyva1971 m. kovo 30 d.iš dalies keičianti 1966 m. birželio 14 d. direktyvas dėl prekybos runkelių sėkla, pašarinių augalų sėkla, javų sėkla ir sėklinėmis bulvėmis, 1969 m. birželio 30 d. direktyvą dėl prekybos aliejinių ir pluoštinių augalų sėkla bei 1970 m. rugsėjo 29 d. direktyvą dėl prekybos daržovių sėkla(71/162/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę,kadangi dėl toliau išdėstytoje konstatuojamojoje dalyje išvardytų priežasčių reikėtų iš dalies pakeisti tam tikras 1966 m. birželio 14 d. direktyvas dėl prekybos runkelių sėkla [2] su pakeitimais, padarytais 1969 m. vasario 18 d. direktyva [3], dėl prekybos pašarinių augalų sėkla [4] su pakeitimais, padarytais 1969 m. vasario 18 d. direktyva [5], dėl prekybos javų sėkla [6] su pakeitimais, padarytais 1969 m. vasario 18 d. direktyva [7], ir dėl prekybos sėklinėmis bulvėmis [8] su pakeitimais, padarytais 1969 m. vasario 18 d. direktyva [9], 1969 m. birželio 30 d. direktyvą dėl prekybos aliejinių ir pluoštinių augalų sėkla [10] ir 1970 m. rugsėjo 29 d. direktyvą dėl prekybos daržovių sėkla [11];kadangi 1970 m. rugsėjo 29 d. Tarybos direktyvoje [12] numatytas bendrasis žemės ūkio augalų veislių katalogas;kadangi laikantis skubios tvarkos būtų lengviau priimti iš esmės techninius priedų dalinius pakeitimus;kadangi būtina leisti ateityje naudoti klijuojamas etiketes;kadangi reikėtų išplėsti nuostatas dėl palyginamųjų bandymų;kadangi reikėtų tam tikras pašarinių augalų gentis suskirstyti į keletą žemės ūkių ypač svarbių rūšių ir iš dalies pakeisti tam tikras technines nuostatas;kadangi aliejinių ir pluoštinių augalų sėklos atveju, direktyvos taikymo srityje nereikėtų palikti paprastojo ricinmedžio ir sezamo rūšių; kadangi, kita vertus, reikėtų nustatyti konkrečias nuostatas dėl vienanamių,PRIĖMĖ ŠIĄ DIREKTYVĄ:1 straipsnis1966 m. birželio 14 d. direktyva dėl prekybos runkelių sėkla iš dalies keičiama taip:1) 6 straipsnis pakeičiamas taip:"Valstybės narės numato, kad genealoginių komponentų aprašymas, kurio gali būti reikalaujama, selekcininko prašymu būtų laikomas konfidencialiu."2) 11 straipsnio 1 dalies a punkte po žodžių"mėlynos spalvos etiketės;"įrašoma:"leidžiama naudoti klijuojamas etiketes; jos gali būti naudojamos kaip oficialūs uždarymo įtaisai;"3) Data "1972 m. liepos 1 d." pakeičiama 16 straipsnio 2 dalies paskutiniame sakinyje nurodyta data.4) 20 straipsnio 1 dalis pakeičiama taip:"1. Bendrijos lyginamieji bandymai atliekami Bendrijoje siekiant atlikti kontrolinių mėginių ėmimo metu paimtų sertifikuotos runkelių sėklos mėginių a posteriori kontrolę. A posteriori kontrole gali būti patikrinta, ar sėkla atitinka jai keliamus reikalavimus. Tyrimų vykdymo tvarka ir jų rezultatai pateikiami 21 straipsnyje nurodytam Komitetui."5) Po 21 straipsnio įrašomi šis straipsnis:"21a straipsnisTaryba, remdamasi Komisijos pasiūlymu ir atsižvelgdama į dabartines mokslo ir technikos žinias, priima dalinius priedų pakeitimus."2 straipsnis1966 m. birželio 14 d. direktyva dėl prekybos pašarinių augalų sėkla iš dalies keičiama taip:1) 2 straipsnio 1 dalies A punkto a papunktyje žodžiai:"Agrostis spec. | smilga" |pakeičiami žodžiais:"Agrostis canina L.ssp. canina Hwd. | šuninė smilga |Agrostis gigantea Roth | didžioji smilga |Agrostis stolonifera L. | baltoji smilga |Agrostis tenuis Sibth. | paprastoji smilga." |2) 2 straipsnio 1 dalies A punkto a papunktyje žodžiai:"Lolium spec. | svidrė" |pakeičiami žodžiais:"Lolium multiflorum Lam. | gausiažiedė svidrė |Lolium perenne L. | daugiametė svidrė |Lolium x hybridum Hausskn. | hibridinė svidrė." |3) 2 straipsnio 1 dalies A punkto a papunktyje žodžiai:"Poa spec. | miglė" |pakeičiami žodžiais:"Poa annua L. | vienametė miglė |Poa nemoralis L. | gojinė miglė |Poa palustris L. | pekinė miglė |Poa pratensis L. | pievinė miglė |Poa trivialis L. | paprastoji miglė." |4) 2 straipsnio 1 dalies A punkto b papunktyje žodžiai:"Lupinus spec., iskyrus Lupinus perennis L. | lubinai, išskyrus daugiamečius lubinus" |pakeičiami žodžiais:"Lupinus albus L. | baltažiedis lubinas |Lupinus angustifolius L. | siauralapis lubinas |Lupinus luteus L. | geltonasis lubinas." |5) 2 straipsnio 1 dalies A punkto b papunktyje žodžiai:"Vicia spec., iskyrus Vicia faba major L. | vikis ir pupa, iskyrus paarines pupas" |pakeičiami žodžiais:"Vicia faba L. ssp. faba var. equina Pers. | pupa |Vicia faba L. var. minor (Peterm.) bull. | pupa |Vicia pannonica Crantz | vengrinis vikis |Vicia sativa L. | sėjamasis vikis |Vicia villosa Roth | ruginis vikis." |6) 3 straipsnio 1 dalyje žodžiai:"Lolium spec." |pakeičiami žodžiais:"Lolium multiflorum Lam. |Lolium perenne L. |Lolium x hybridum Hausskn." |7) 6 straipsnis pakeičiamas taip:"Valstybės narės numato, kad genealoginių komponentų aprašymas, kurio gali būti reikalaujama, selekcininko prašymu būtų laikomas konfidencialiu."8) 10 straipsnio 1 dalies a punkte po žodžių"mėlynos spalvos etiketės;"įrašoma:"leidžiama naudoti klijuojamas etiketes, jos gali būti naudojamos kaip oficialūs uždarymo įtaisai;"9) Data "1972 m. liepos 1 d." pakeičiama 16 straipsnio 2 dalies paskutiniame sakinyje nurodyta data.10) 20 straipsnio 1 dalis pakeičiama taip:"1. Bendrijos lyginamieji bandymai atliekami Bendrijoje siekiant atlikti kontrolinių mėginių ėmimo metu paimtų elitinės sėklos, išskyrus hibridines ar sintetines veisles, ir sertifikuotos pašariniu augalų sėklos mėginių a posteriori kontrolę. A posteriori kontrole gali būti patikrinta, ar sėkla atitinka jai keliamus reikalavimus. Tyrimų vykdymo tvarka ir jų rezultatai pateikiami 21 straipsnyje nurodytam Komitetui."11) Po 21 straipsnio įrašomas šis straipsnis:"21a straipsnisTaryba, remdamasi Komisijos pasiūlymu ir atsižvelgdama į dabartines mokslo ir technikos žinias, priimadalinius priedų pakeitimus."12) II priedo I skirsnio 3 dalies A punkto a papunktyje žodžiai "Agrostis gigantea Roth." pakeičiami žodžiais "Agrostis alba", o žodžiai "Lolium multiflorum Lam." – žodžiais "Lolium multiflorum spec.".13) II priedo I skirsnio 3 dalies A punkto b papunktyje skaičius "1,5" pakeičiamas skaičiumi "0,1", nurodančiu didžiausią piktžolės sėklos kiekį Hedysarum coronarium L. sėkloje.14) II priedo I skirsnio 3 dalies B punktas papildomas taip:"f) 5 gamų mėginyje Rumex obtusifolius ir Rumex crispus sėklų yra ne daugiau kaip 2."15) II priedo I skirsnio 3 dalies C punkto a papunktis pakeičiamas taip:"a) karčiuosiuose lubinuose kitos spalvos lubinų sėklų skaičius neviršija 2 %, o kituose lubinuose – 1 %."16) II priedo III skirsnio 4 dalies a punktas pakeičiamas taip:"Karčiuosiuose lubinuose kitos spalvos lubinų sėklų skaičius neviršija 4 %, o kituose lubinuose – 2 %."17) IV priedo A dalies a punktas papildomas taip:"10. Žolių veislių sėklai, kuri nebuvo tirta dėl ūkinio vertingumo ir tinkamumo naudoti pagal 1970 m. rugsėjo 29 d. Tarybos direktyvos dėl bendrojo žemės ūkio augalų veislių katalogo [13] 4 straipsnio 2 dalies a punktą: „neskirta pašarų gamybai."3 straipsnis1966 m. birželio 14 d. direktyva dėl prekybos javų sėkla iš dalies keičiama taip:1) 2 straipsnio 1 dalies A punkte žodžiai:"Zea mays L. | paprastasis kukurūzas" |pakeičiami žodžiais:"Zea mays L., iskyrus Zea mays. convar. microsperma (Koern) és Zea mays convar. saccharata (Koern) | paprastasis kukurūzas, išskyrus kukurūzą ir cukrinį kukurūzą." |2) 6 straipsnis pakeičiamas taip:"Valstybės narės numato, kad genealoginių komponentų aprašymas, kurio gali būti reikalaujama, selekcininko prašymu būtų laikomas konfidencialiu."3) 10 straipsnio 1 dalies a punkte po žodžių"raudonos spalvos etiketės;"įrašoma:"leidžiama naudoti klijuojamas etiketes, jos gali būti naudojamos kaip oficialūs uždarymo įtaisai;"4) Data "1972 m. liepos 1 d." pakeičiama 16 straipsnio 2 dalies paskutiniame sakinyje nurodyta data.5) 20 straipsnio 1 dalis pakeičiama taip:"Bendrijos lyginamieji bandymai atliekami Bendrijoje siekiant atlikti kontrolinių mėginių ėmimo metu paimtų elitinės sėklos, išskyrus hibridines ar sintetines veisles, ir sertifikuotos visų rūšių javų sėklos mėginių a posteriori kontrolę. A posteriori kontrole gali būti patikrinta, ar sėkla atitinka jai keliamus reikalavimus. Tyrimų vykdymo tvarka ir jų rezultatai pateikiami 21 straipsnyje nurodytam Komitetui."6) Po 21 straipsnio įrašomas šis straipsnis:"21a straipsnisTaryba, remdamasi Komisijos pasiūlymu ir atsižvelgdama į dabartines mokslo ir technikos žinias, priima dalinius priedų pakeitimus."4 straipsnis1966 m. birželio 14 d. direktyva dėl prekybos sėklinėmis bulvėmis iš dalies keičiama taip:1) 5 straipsnis išbraukiamas.2) 14 straipsnio 1 dalis papildoma taip:"Lyginamaisiais bandymais gali būti patikrinta, ar laikomasi kitų I priede nustatytų būtiniausių reikalavimų."3) Data "1972 m. liepos 1 d." pakeičiama 15 straipsnio 2 dalies paskutiniame sakinyje nurodyta data.4) Po 19 straipsnio įrašomas šis straipsnis:"19a straipsnisTaryba, remdamasi Komisijos pasiūlymu ir atsižvelgdama į dabartines mokslo ir technikos žinias, priima dalinius priedų pakeitimus."5 straipsnis1969 m. birželio 30 d. direktyva dėl prekybos aliejinių ir pluoštinių augalų sėkla iš dalies keičiama taip:1) 2 straipsnyje išbraukiami žodžiai "Ricinus communis L – paprastasis ricinmedis" ir "Sesamum orientale L – sezamas" bei visos nuorodos į paprastąjį ricinmedį ir sezamą.2) 2 straipsnio 1 dalis papildoma taip:a) B punkto b papunkčio pabaigoje įrašomi žodžiai:"arba, tam tikrais atvejais, sertifikuotai trečiosios reprodukcijos sėklai auginti;"b) C punkte prieš žodį "kanapės" įrašomas žodis "dvinamės";c) D punkte po žodžių "valgomojo arachio" įrašomi žodžiai "vienanamės kanapės";d) D punkto b papunktyje po žodžių"sertifikuotai antrosios reprodukcijos sėklai"įrašomi žodžiai:"arba tam tikrais atvejais sertifikuotai trečiosios reprodukcijos sėklai";e) E punkto b papunkčio pabaigoje įrašomi žodžiai:"arba, tam tikrais atvejais, sėklai, skirtai sertifikuotai trečiosios reprodukcijos sėklai auginti";f) po E punkto įrašoma:"E a Sertifikuota antrosios reprodukcijos sėkla (vienanamės kanapės): sėklaa) tiesiogiai išauginta iš sertifikuotos pirmosios reprodukcijos sėklos, kuri yra išvesta ir oficialiai kontroliuojamos specialiai norint auginti sertifikuotą antrosios reprodukcijos sėklą;b) skirta kanapėms, nuimamoms žydint, auginti;c) atitinkanti I ir II prieduose išdėstytus reikalavimus, keliamus sertifikuotai sėklai; ird) atitinkanti pirmiau nurodytus reikalavimus, kaip nustatyta atlikus oficialų tyrimą."3) 6 straipsnis pakeičiamas taip:"Valstybės narės numato, kad genealoginių komponentų aprašymas, kurio gali būti reikalaujama, selekcininko prašymu būtų laikomas konfidencialiu."4) 10 straipsnio 1 dalyje po žodžių"rudos spalvos etiketės;"įrašoma:"leidžiama naudoti klijuojamas etiketes; jos gali būti naudojamos kaip oficialūs uždarymo įtaisai;"5) Data "1973 m. liepos 1 d." pakeičiama 15 straipsnio 2 dalies paskutiniame sakinyje nurodyta data.6) 19 straipsnio 1 dalis pakeičiama taip:"1. Bendrijos lyginamieji bandymai atliekami Bendrijoje siekiant atlikti kontrolinių bandinių ėmimo metu paimtų elitinės sėklos, išskyrus hibridines ar sintetines veisles, ir sertifikuotos visų rūšių aliejinių bei pluoštinių augalų sėklos mėginių a posteriori kontrolę. A posteriori kontrole gali būti patikrinta, ar sėkla atitinka jai keliamus reikalavimus. Tyrimų vykdymo tvarka ir jų rezultatai pateikiami 20 straipsnyje nurodytam Komitetui."7) Po 20 straipsnio įrašomas šis straipsnis:"20a straipsnisTaryba, remdamasi Komisijos pasiūlymu ir atsižvelgdama į dabartines mokslo ir technikos žinias, priima dalinius priedų pakeitimus."8) I priedo 5 dalyje ir II priedo I skirsnio 2 dalies A punkte išbraukiami žodžiai "paprastasis ricinmedis" ir "Ricinus communis", "Sesamum orientale L." ir visos su jais susijusios specifikacijos išbraukiamos.9) II priedo I skirsnio 2 dalies B punkto e papunktyje žodžiai "Cannabis sativa" pakeičiami žodžiais "Linum usitatissimum".6 straipsnis1970 m. birželio 29 d. direktyva dėl prekybos daržovių sėkla iš dalies keičiama taip:1) 39 straipsnio 1 dalis pakeičiama taip:"1. Bendrijos lyginamieji bandymai atliekami Bendrijoje siekiant atlikti kontrolinių bandinių ėmimo metu paimtų elitinės sėklos, išskyrus hibridines ar sintetines veisles, ir sertifikuotos arba standartinės daržovių sėklos mėginių a posteriori kontrolę. A posteriori kontrole gali būti patikrinta, ar sėkla atitinka jai keliamus reikalavimus. Tyrimų vykdymo tvarka ir jų rezultatai pateikiami 40 straipsnyje nurodytam Komitetui."2) Po 40 straipsnio įrašomas šis straipsnis:"40a straipsnisTaryba, remdamasi Komisijos pasiūlymu ir atsižvelgdama į dabartines mokslo ir technikos žinias, priima dalinius priedų pakeitimus."7 straipsnisValstybės narės priima įstatymus ir kitus teisės aktus, kurie, įsigalioję:a) nuo 1970 m. liepos 1 d., įgyvendina 1 straipsnio 3 dalies, 2 straipsnio 9 dalies, 3 straipsnio 4 dalies, 4 straipsnio 3 dalies ir 5 straipsnio 1, 2 ir 7 dalių nuostatas;b) ne vėliau kaip 1972 m. liepos 1 d., įgyvendina 1 straipsnio 1 dalies, 2 straipsnio 7 ir 17 dalių, 3 straipsnio 2 dalies, 4 straipsnio 1 dalies, 5 straipsnio 3 dalies ir 6 straipsnio nuostatas;c) ne vėliau kaip 1971 m. liepos 1 d. – kitas šios direktyvos nuostatas.8 straipsnisŠi direktyva skirta valstybėms narėms.Priimta Briuselyje, 1971 m. kovo 30 d.Tarybos varduPirmininkasM. Schumann[1] OL C 101, 1970 8 4, p. 44.[2] OL 125, 1966 7 11, p. 2290/66.[3] OL L 48, 1969 2 26, p. 4.[4] OL 125, 1966 7 11, p. 2298/66.[5] OL L 48, 1969 2 26, p. 8.[6] OL 125, 1966 7 11, p. 2309/66.[7] OL L 48, 1969 2 26, p. 1.[8] OL 125, 1966 7 11, p. 2320/66.[9] OL L 48, 1969 2 26, p. 7.[10] OL L 169, 1969 7 10, p. 3.[11] OL L 225, 1970 10 12, p. 7.[12] OL L 225, 1970 10 12, p. 1.[13] OL L 225, 1970 10 12, p. 1.--------------------------------------------------


title: 2007 m. kovo 22 d. Komisijos direktyva 2007/17/EB, iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos III ir VI priedus su technikos pažanga (Tekstas svarbus EEE )

text:
23.3.2007

               LT

               Europos Sąjungos oficialusis leidinys

               L 82/27

         KOMISIJOS DIREKTYVA 2007/17/EB
   2007 m. kovo 22 d.
   iš dalies keičianti Tarybos direktyvą 76/768/EEB dėl kosmetikos gaminių, siekiant suderinti jos III ir VI priedus su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Kosmetikos gaminių moksliniu komitetu,
   kadangi:

               (1)

               Direktyvos 76/768/EEB VI priede yra nurodytas kosmetikos gaminiuose leidžiamų naudoti konservantų sąrašas. VI priede išvardytos medžiagos, pažymėtos (*) simboliu, gali būti kitokios koncentracijos nei nurodytosios šiame priede, jeigu medžiaga naudojama ne kaip konservantas, o specialiam tikslui, akivaizdžiai matomam iš gaminių pateikimo. Nepaisant to, šių medžiagų naudojimas gali būti ribojamas kituose šios direktyvos prieduose.

               (2)

               VI priede išvardytos medžiagos, kurios nepažymėtos (*) simboliu, negali būti naudojamos kitokios koncentracijos nei nurodytosios šiame priede, todėl naudojant medžiagą kitiems specialiems tikslams taip pat taikomi kiti nurodyti apribojimai.

               (3)

               Kosmetikos gaminių mokslinis komitetas (toliau – KGMK) pateikė nuomonę, kurioje teigiama, kad VI priede nurodyti naudojimo koncentracijos apribojimai ir įspėjimai taip pat turėtų būti taikomi tada, jeigu (*) simboliu pažymėti konservantai yra naudojami kitiems specialiems tikslams.

               (4)

               Todėl Komisija paragino pramonės atstovus teikti saugaus naudojimo duomenis apie (*) simboliu pažymėtas medžiagas, jeigu jas naudojant kitiems specialiems tikslams medžiagų koncentracija yra stipresnė.

               (5)

               Remdamasi saugaus naudojimo duomenimis, KGMK padarė išvadą, kad tam tikrų VI priede nurodytų konservantų naudojimas, kai jų koncentracija yra stipresnė, kitiems specialiems tikslams pavojaus nekelia.

               (6)

               Į Direktyvos 76/768/EEB III priedą reikėtų įtraukti didžiausią saugią šių konservantų koncentraciją, kai medžiaga naudojama kitiems specialiems tikslams. Aiškumo sumetimais tam tikruose III priedo įrašuose reikėtų nurodyti, kad ta pati medžiaga yra pateikta šios direktyvos VI priede.

               (7)

               Medžiagoms, kurių KGMK nelaikė saugiomis, jeigu jų koncentracija naudojant kitiems specialiems tikslams neatitinka nurodytosios VI priede, turi būti taikomi šiame priede nustatyti apribojimai dėl jų, kaip konservantų, naudojimo. Todėl VI priede reikėtų išbraukti šalia šių medžiagų nurodytą (*) simbolį.

               (8)

               Siekiant užtikrinti nuoseklų direktyvos taikymą, visos VI priede išvardytos medžiagos, kurias taip pat galima dėti į kosmetikos gaminius kitiems specialiems tikslams ir kurių koncentracija gali būti stipresnė nei nurodytosios tame priede, turėtų būti pažymėtos simboliu (*).

               (9)

               Be to, KGMK manė, kad yra saugu padidinti didžiausią leistiną benzenkarboksirūgšties ir jos natrio druskos koncentraciją nuplaunamuose ir burnos priežiūros gaminiuose, taip pat padidinti didžiausią leistiną cinko piritiono koncentraciją nuplaunamuose plaukų priežiūros gaminiuose, jeigu jis naudojamas kaip konservantas. Todėl reikėtų iš dalies atitinkamai pakeisti Direktyvos 76/768/EEB VI priedo 1 ir 8 nuorodų numerius.

               (10)

               Be to, KGMK mano, kad jokiuose kosmetikos gaminiuose neturėtų būti metildibromglutaronitrilo, kadangi saugaus naudojimo koncentracija nenuplaunamuose ir nuplaunamuose kosmetikos gaminiuose nebuvo nustatyta. Todėl šią medžiagą būtina išbraukti iš Direktyvos 76/768/EEB VI priedo 36 nuorodų numerio.

               (11)

               Todėl Direktyvą 76/768/EEB reikėtų atitinkamai iš dalies pakeisti.

               (12)

               Šioje direktyvoje nustatytos priemonės atitinka Kosmetikos gaminių nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB III ir VI priedai iš dalies keičiami pagal šios direktyvos priedą.
   2 straipsnis
   Valstybės narės imasi visų būtinų priemonių, kurios užtikrintų, kad Bendrijoje įsisteigę gamintojai ir importuotojai nuo 2008 m. kovo 23 d. nepateiktų į rinką šios direktyvos neatitinkančių kosmetikos gaminių.
   Valstybės narės imasi visų būtinų priemonių užtikrinti, kad po 2008 m. birželio 23 d. šie gaminiai nebūtų parduodami ar perduodami galutiniam vartotojui.
   3 straipsnis
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip iki 2007 m. rugsėjo 23 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   4 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2007 m. kovo 22 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 262, 1976 9 27, p. 169. Direktyva su paskutiniais pakeitimais, padarytais Komisijos direktyva 2007/1/EB (OL L 25, 2007 2 1, p. 9).
   PRIEDAS
   Direktyva 76/768/EEB iš dalies keičiama taip:

               1)

               III priedo 1 dalis iš dalies keičiama taip:
               Įrašomi šie nuorodų numeriai 98–101, kaip nurodyta toliau:

                           Nuor. Nr.

                           Medžiaga

                           Apribojimai

                           Naudojimo sąlygos ir įspėjimai, kurie turi būti išspausdinti etiketėje

                           Taikymo ir (arba) naudojimo sritis

                           Didžiausia leidžiama koncentracija galutiniame kosmetikos gaminyje

                           Kiti apribojimai ir reikalavimai

                           a

                           b

                           c

                           d

                           e

                           f

                           „98

                           Salicilo rūgštis (1)

                           (CAS Nr. 69-72-7)

                                       a)

                                       nuplaunami gaminiai;

                                       b)

                                       kiti gaminiai

                                       a)

                                       3,0 %

                                       b)

                                       2,0 %

                           Nenaudoti gaminiuose, skirtuose vaikams iki 3 metų, išskyrus šampūnus.
                           Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo.

                           Nenaudoti vaikams iki 3 metų amžiaus (2)

                           99

                           Neorganiniai sulfitai ir bisulfitai (3)

                                       a)

                                       oksidiniai plaukų dažymo gaminiai;

                                       b)

                                       plaukų tiesinimo gaminiai;

                                       c)

                                       savaiminio įdegio gaminiai veidui;

                                       d)

                                       kiti savaiminio įdegio gaminiai

                                       a)

                                       0,67 %, perskaičiavus į laisvą SO2;

                                       b)

                                       6,7 %, perskaičiavus į laisvą SO2;

                                       c)

                                       0,45 %, perskaičiavus į laisvą SO2

                                       d)

                                       0,40 %, perskaičiavus į laisvą SO2

                           Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo.

                           100

                           Triklokarbanas (4)

                           (CAS Nr. 101-20-2)

                           Nuplaunami gaminiai

                           1,5 %

                           Grynumo kriterijai:

                                       3,3',4,4'-Tetrachloroazobenzenas < 1 ppm

                                       3,3',4,4'-Tetrachloroazoksibenzenas < 1 ppm

                                 Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo.

                           101

                           Cinko piritionas (5)

                           (CAS Nr. 13463-41-7)

                           Nenuplaunami plaukų priežiūros gaminiai

                           0,1 %

                           Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo.

               2)

               VI priedo 1 dalis iš dalies keičiama taip:

                           a)

                           b stulpelyje prie 1, 2, 4, 7, 12, 14, 18, 19, 21, 22, 24, 25, 26, 27, 28, 29, 30, 32, 33, 35, 37, 42 ir 47 nuorodų numerių išbraukiamas nurodytas simbolis „(*)“;

                           b)

                           b stulpelyje prie 5 ir 43 nuorodų numerių įrašomas simbolis „(*)“;

                           c)

                           1 nuorodos numeris pakeičiamas taip:

                                       Nuor. Nr.

                                       Medžiaga

                                       Didžiausia leidžiama koncentracija

                                       Apribojimai ir reikalavimai

                                       Naudojimo sąlygos ir įspėjimai, kurie turi būti išspausdinti etiketėje

                                       a

                                       b

                                       c

                                       d

                                       e

                                       „1

                                       Benzenkarboksirūgštis (CAS Nr. 65-85-0) ir jos natrio druska (CAS Nr. 532-32-1)

                                       Nuplaunami gaminiai, išskyrus burnos priežiūros gaminius: 2,5 % (rūgšties)
                                       Burnos priežiūros gaminiai: 1,7 % (rūgšties)
                                       Nenuplaunami gaminiai: 0,5 % (rūgšties)

                                       1a

                                       Benzenkarboksirūgšties druskos, neišvardintos 1 nuorodoje, ir benzenkarboksirūgšties esteriai

                                       0,5 % (rūgšties)“

                           d)

                           8 nuorodos numeris pakeičiamas taip:

                                       Nuor. Nr.

                                       Medžiaga

                                       Didžiausia leidžiama koncentracija

                                       Apribojimai ir reikalavimai

                                       Naudojimo sąlygos ir įspėjimai, kurie turi būti išspausdinti etiketėje

                                       a

                                       b

                                       c

                                       d

                                       e

                                       „8

                                       Cinko piritionas (*)
                                       (CAS Nr. 13463-41-7)

                                       Plaukų priežiūros gaminiai: 1,0 %
                                       Kiti gaminiai: 0,5 %

                                       Tik nuplaunamuose gaminiuose.
                                       Draudžiamas burnos higienos priemonėse.“

                           e)

                           36 nuorodos numeris išbraukiamas.

      (1)  Kaip konservantas, žr. VI priedo 1 dalį, Nr. 3.

      (2)  Tik tuose gaminiuose, kurie gali būti naudojami vaikams iki 3 metų amžiaus ir kurie ilgą laiką liečia odą.

      (3)  Kaip konservantas, žr. VI priedo 1 dalį, Nr. 9.

      (4)  Kaip konservantas, žr. VI priedo 1 dalį, Nr. 23.

      (5)  Kaip konservantas, žr. VI priedo 1 dalį, Nr. 8“.


title: 1989 m. gruodžio 21 d. Dvyliktoji bendrovių teisės tarybos Direktyva dėl vienanarių uždarųjų akcinių bendrovių

text:
Svarbus teisinis pranešimas

|

31989L0667

Oficialusis leidinys L 395 , 30/12/1989 p. 0040 - 0042 specialusis leidimas suomių kalba: skyrius 17 tomas 1 p. 0103  specialusis leidimas švedų kalba: skyrius 17 tomas 1 p. 0103

		Dvyliktoji bendrovių teisės Tarybos direktyva1989 m. gruodžio 21 d.dėl vienanarių uždarųjų akcinių bendrovių(89/667/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 54 straipsnį,atsižvelgdama į Komisijos pasiūlymą [1],bendradarbiaudama su Europos Parlamentu [2],atsižvelgdama į Ekonomikos ir socialinių reikalų komiteto nuomonę [3],kadangi tam tikros apsaugos priemonės, kurių imtis valstybės narės reikalauja iš bendrovių ir įmonių jų nariams ir kitiems interesams apsaugoti, kaip apibrėžta Sutarties 58 straipsnio antroje dalyje, turėtų būti koordinuojamos siekiant jų lygiavertiškumo visoje Bendrijoje;kadangi šioje srityje Direktyvos 68/151/EEB [4] ir 78/660/EEB [5] su paskutiniais pakeitimais, padarytais Ispanijos ir Portugalijos stojimo akte, bei Direktyva 83/349/EEB [6] su pakeitimais, padarytais Ispanijos ir Portugalijos stojimo akte dėl informacijos atskleidimo, įsipareigojimų galiojimo, negaliojimo, metinių ir suvestinių sąskaitų, taikomos visoms akcinio kapitalo bendrovėms; kadangi Direktyvos 77/91/EEB [7] ir 78/855/EEB [8] su paskutiniais pakeitimais, padarytais Ispanijos ir Portugalijos stojimo akte ir Direktyva 82/891/EEB dėl kapitalo formavimo, jungimosi ir skaidymo [9] taikomos tiktai akcinėms bendrovėms;kadangi 1986 m. lapkričio 3 d. rezoliucija [10] Taryba patvirtino mažų ir vidutinių įmonių veiklos programą;kadangi per pastaruosius keletą metų, kai kurioms valstybėms narėms įvykdžius teisines reformas, leidžiančias uždarosioms akcinėms bendrovėms būti vienanarėms, atsirado skirtumų tarp įvairių valstybių narių įstatymų;kadangi svarbu numatyti tokią teisinę priemonę, kuri leistų riboti verslininko turtinę atsakomybę visoje Bendrijoje nepažeidžiant valstybių narių įstatymų, kuriuose išskirtiniais atvejais reikalaujama, kad už savo įmonės įsipareigojimus steigėjas atsakytų savo turtu;kadangi uždaroji akcinė bendrovė gali būti vienanarė jau nuo pat jos įkūrimo momento arba gali tapti vienanare po to, kai visos jos akcijos pereina vienam akcininkui; kadangi iki bus koordinuotos valstybių nuostatos dėl įstatymų, susijusių su grupėmis, valstybės narės gali nustatyti tam tikras specialias nuostatas ir bausmes tokiems atvejams, kai vienintelis kelių bendrovių narys yra fizinis asmuo, arba kai vienintelis bendrovės narys yra vienanarė bendrovė ar bet koks kitas juridinis asmuo; kadangi vienintelis šios nuostatos tikslas — atsižvelgti į esamus skirtumus tarp kai kurių valstybių narių nacionalinės teisės aktų; kadangi todėl konkrečiais atvejais valstybės narės gali suvaržyti vienanarių bendrovių veiklą arba pašalinti vienintelio nario turtinės atsakomybės apribojimus; kadangi valstybės narės nevaržomos gali nustatinėti taisykles, apimančias riziką, kurią vienanarės bendrovės gali kelti dėl savo vienanariškumo, ypač siekdamos užtikrinti, kad būtų apmokėtas pasirašytas kapitalas;kadangi informacija apie tai, kad visos akcijos perėjo vienam akcininkui, bei to vienintelio nario tapatybė turi būti atskleista padarant įrašą visuomenei prieinamame registre;kadangi tokio vienintelio nario sprendimai, priimami jam vykdant visuotinio susirinkimo įgaliojimus, turi būti raštiški;kadangi sutartys tarp vienintelio nario ir jo bendrovės, kuriai jis atstovauja, taip pat turi būti raštiškos, išskyrus tas, kurios yra susijusios su normaliomis sąlygomis atliekama einamąja veikla,PRIĖMĖ ŠIĄ DIREKTYVĄ:1 straipsnisKoordinavimo priemonės, kurias numato ši direktyva, taikomos valstybių narių įstatymams ir kitiems teisės aktams, susijusiems su tokiais bendrovių tipais:- Vokietijoje:Gesellschaft mit beschränkter Haftung,- Belgijoje:Société privée à responsabilité limitéede besloten vennootschap met beperkte aansprakelijkheid,- Danijoje:Anpartsselskaber,- Ispanijoje:Sociedad de responsabilidad limitada,- Prancūzijoje:Société à responsabilité limitée,- Graikijoje:Εταιρεία περιορισμένης ευθύνης,- Airijoje:Private company limited by shares or by guarantee,- Italijoje:Società a responsabilità limitata,- Liuksemburge:Société à responsabilité limitée,- Nyderlanduose:Besloten vennootschap met beperkte aansprakelijkheid,- Portugalijoje:Sociedade por quotas,- Jungtinėje Karalystėje:Private company limited by shares or by guarantee.2 straipsnis1. Bendrovė gali teturėti vieną narį jau nuo tada, kai yra suformuojama, arba po to, kai visos jos akcijos pereina vienam asmeniui (vienanarė bendrovė).2. Iki bus suderintos valstybių nuostatos dėl įstatymų, susijusių su grupėmis, valstybės narės gali numatyti specialias nuostatas arba nuobaudas tokiems atvejams, kai:a) vienintelis kelių bendrovių narys yra fizinis asmuo;b) vienintelis bendrovės narys yra vienanarė bendrovė arba bet koks kitas juridinis asmuo.3 straipsnisJeigu bendrovė tampa vienanare bendrove todėl, kad visos jos akcijos pereina vienam asmeniui, šis faktas kartu su vienintelio nario tapatybe turi būti įrašomi į bylą arba į registrą, kaip apibrėžta Direktyvos 68/151/EEB 3 straipsnio 1 ir 2 dalyse, arba įrašomi į bendrovės tvarkomą ir visuomenei prieinamą registracijos knygą.4 straipsnis1. Bendrovės vienintelis narys savo įgaliojimais prilygsta visuotiniam akcininkų susirinkimui.2. Sprendimai, kuriuos vienintelis narys priima, kaip nurodyta 1 dalyje, įrašomi į protokolą arba parengiami raštu.5 straipsnis1. Sutartys tarp vienintelio nario ir jo bendrovės, kuriai jis atstovauja, įrašomi į protokolą arba parengiami raštu.2. Valstybės narės neprivalo taikyti 1 dalies nuostatos normaliomis sąlygomis atliekamai einamajai veiklai.6 straipsnisJeigu valstybės narės leidžia bendrovėms, netgi akcinėms bendrovėms, būti vienanarėmis, kaip apibrėžta 2 straipsnio 1 dalyje, tuomet taip pat taikoma ši direktyva.7 straipsnisValstybė narė neprivalo leisti formuoti vienanarių bendrovių, jeigu jos įstatymų nustatyta, kad verslininkas gali steigti įmonę, kurios turtinė atsakomybė ribojama įstatuose nurodytai veiklai skirta suma, su sąlyga, kad apsaugos priemonės, numatytos tokioms įmonėms, yra lygiavertės su šia direktyva ar su bet kokiomis kitomis Bendrijos nuostatomis numatytoms apsaugos priemonėms, taikytinoms 1 straipsnyje nurodytoms bendrovėms.8 straipsnis1. Valstybės narės priima įstatymus ir kitus teisės aktus, kurie, įsigalioję nuo 1992 m. sausio 1 d., įgyvendina šią direktyvą. Apie tai jos nedelsdamos praneša Komisijai.2. Valstybės narės gali numatyti, kad 1992 m. sausio 1 d. esamoms bendrovėms ši direktyva nebus taikoma iki 1993 m. sausio 1 d.3. Valstybės narės perduoda Komisijai teisės aktų, kuriuos jos priima šios direktyvos taikymo srityje, pagrindinių nuostatų tekstus.9 straipsnisŠi direktyva skirta valstybėms narėms.Priimta Briuselyje, 1989 m. gruodžio 21 d.Tarybos varduPirmininkėE. Cresson[1] OL C 173, 1988 7 2, p. 10.[2] OL C 96, 1989 4 17, p. 92 irOL C 291, 1989 11 20, p. 53.[3] OL C 318, 1988 12 12, p. 9.[4] OL L 65, 1968 3 14, p. 8.[5] OL L 222, 1978 8 14, p. 11.[6] OL L 193, 1983 7 18, p. 1.[7] OL L 26, 1977 1 30, p. 1.[8] OL L 295, 1978 10 20, p. 36.[9] OL L 378, 1982 12 31, p. 47.[10] OL C 287, 1986 11 14, p. 1.--------------------------------------------------